D. 26. 15.09.1941. SaRK-i Kirovi oblastivalitsuse ülema abi julgeolekukapteni Jegošini ja 1. eriosakonna ülema julgeolekuleitnandi Predeini allkirjadega jõudis 15.09.41 Moskvasse NSVL SaRK sm. Tšernõšovile kiri nr. 5-1722 "Ettekanne läänepoolsetest vabariikidest väljasaadetud ja Kirovi oblastis majutatud erikontingentide arvukusest" [Sabbo, 1996, lk. 800-803, dok. 273 / VFRA, f. 9479, n. 1c, s.-ü.87, l. 220-223]. Kirovi oblastisse oli majutatud üksnes Eesti NSV-st väljasaadetuid 2049 inimest, kes elasid 18 rajoonis. Nende hulgas oli 567 last vanusega alla 16 aasta. Selle dokumendi andmeid on kasutatud allpool eraldi allosas 1.7. "Kirovi oblast eestlaste asumiskohana".